Hostalric - Tribuna Selvatana - Diari comarcal de La Selva - Actualitat, notícies, opinió...\nTradicions // Hostalric\nFotografia: Recreació històrica dels Miquelets de Girona a Hostalric. / La Selva Comunica\nLa Fira de Sant Miquel d'Hostalric estarà dedicada a la Guerra del Francès\nEn aquesta edició, que tindrà lloc del 23 al 25 de setembre, els Miquelets de Girona – Regiment de Sant Narcís faran diverses recreacions històriques a la vila.\nCultura // Hostalric\nConvocat el XV Concurs Fotogràfic ‘Descobreix el patrimoni d’Hostalric’\nLes fotografies es poden fer arribar a les oficines de l’Ajuntament fins el dia 15 de setembre i totes elles s’exposaran del 23 de setembre al 29 d’octubre.\nFotografia: El revellí de la fortalesa, on es faran les excavacions. / Associació del Patrimoni Hostalric\n27 joves participaran a la tercera edició del Camp de Treball Internacional d’Hostalric\nEs tracta d’un grup de 12 voluntaris procedents de la República Txeca, Rússia, Mèxic, Kirguizistan, Alemanya, Albània, Ucraïna i Portugal, i 15 joves de 1r de batxillerat del municipi.\nFotografia: La casa on hi ha el pati és la del centre, amb una torre de la muralla. / La Selva Comunica\nL’Ajuntament d’Hostalric expropiarà un pati de la plaça dels Bous\nActualment aquest és un espai d’ús privat, que està qualificat al POUM com a sistema d’espais lliures “places i jardins urbans” d'aquesta plaça cèntrica de la població.\nFotografia: Els carrers del nucli d´Hostalric, plens de gom a gom, el passat diumenge. / Xavier Roca-TS\nHostalric torna a l’edat mitjana i reviu la capitalitat del Vescomtat de Cabrera\nLa 21a Fira Medieval d'Hostalric va acollir milers de visitants, els quals van poder gaudir d’un variat nombre d’activitats, així com descobrir el potent patrimoni d’aquesta població selvatana.\nFotografia: El nou aparcament estarà situat darrera Can Llensa. / La Selva Comunica\nL’Ajuntament d’Hostalric crearà 100 places més d’aparcament públic al centre de la vila\nEl nou aparcament es construirà en els terrenys de darrera de Can Llensa, ocupats actualment per horts no conreats i algunes edificacions auxiliars que caldrà enderrocar.\nFotografia: Tram amb un terrat adossat encara a la muralla. / La Selva Comunica\nS'aprova la cinquena intervenció per retornar les muralles d'Hostalric al seu estat original\nAquest projecte, que compta amb un pressupost de 223.479€, afecta les nou finques del carrer Major que encara estan pendents de fer la intervenció.\nEsports // Hostalric\nFotografia: El nou rocòdrom instal·lat al pavelló d´Hostalric. / La Selva Comunica\nHostalric inaugura un rocòdrom municipal, proposta sorgida dels pressupostos participats\nEl rocòdrom ha costat 20.000 € i consta d’una paret de set metres i mig d’alt i vuit d’ample. Per utilitzar-lo, caldrà la presència d’un monitor, menys en els casos en què l’esportista estigui federat i tingui experiència.\nFotografia: La plaça dels Bous, un dels espais que es reurbanitzarà. / La Selva Comunica\nCanvis de circulació a Hostalric per la reurbanització de la plaça dels Bous i l'aparcament de Can Llensa\nLes obres de la plaça dels Bous es van aprovar al Ple del passat 17 de maig, i les durà a terme l’empresa Excavacions, Transports i Obra Pública Tarrés, S.L. , pel preu de 205.221 €, IVA inclòs.\nFotografia: Ahir al migdia va tenir lloc l´acte de signatura del conveni. / La Selva Comunica\nConveni de col·laboració entre l’Ajuntament d'Hostalric i l’Associació de Voluntaris de Protecció Civil\nAmb aquest conveni, l’Ajuntament d’Hostalric atorgarà una subvenció econòmica de com a mínim 1.000€ anuals a l’Associació de Voluntaris de Protecció Civil per garantir-ne el seu funcionament.\nPolítica // Hostalric\nL'Ajuntament d'Hostalric aprova un pressupost un 21,45% superior al de l'any passat\nAl capítol d’inversions s'hi ha destinat una partida d’1.718.318€, un 139% més que el 2016, i les obres més destacades són la construcció d’un aparcament públic de cent places a Can Llensa, amb una inversió de 761.428€.\nFotografia: El fàrmarc redueix un 80% la població de coloms en 4 anys. / La Selva Comunica\nL'Ajuntament d’Hostalric implanta un sistema anticonceptiu per al control de coloms\nL'eficàcia del fàrmac que s'administrarà ve avalada per una llarga trajectòria a diversos municipis d'Itàlia i Espanya on ha aconseguit reduir-ne la població en pocs mesos sense necessitat de sacrificar-los.


RodaMots - pocavergonya\npocavergonya adj i m i f\nDivendres, 21 de juny del 2019 / 4500\nDit d’una persona desvergonyida, sense vergonya, que no es comporta com cal; brètol.\nUns pocavergonyes havien insultat la professora.\nDe poc i vergonya, del llatí verecundia, mateix significat, derivat de verecundus, ‘respectuós’, i aquest, de vereri, ‘sentir respecte’.\nLa veu semblava venir de molt lluny; parlava en català, com el senyor del balneari; en català d’Aragó. Nosaltres havíem quedat immòbils, com fascinats, i escoltàvem.\n—Covards que sou, no ens sabeu defensar ¿i a sobre ens robeu? ¿En aquesta terra que hauríeu de mirar com a vostra? Us hi havíem esperat com a germans; per fi vau arribar; però ¿què heu fet? ¿On és la Mare de Déu, on són els sants? ¿A qui ens encomanarem, pocavergonyes? Tothom fuig de vosaltres com si fóssiu la pesta; estic sola al mas. Podeu robar-ho tot, sou tots contra jo sola…\nAquella nit vam caminar en dejú.\nJoan Sales, Incerta glòria (Barcelona: Club Editor, 2012 )\n—T’has enrigut d’una gent que t’havia fet confiança, i t’has aprofitat de la poca picardia d’una xiqueta com la Teresa, que encara es mama el dit. Però tu ets un home fet i dret! Tu sabies lo que buscaves, pocavergonya, més que pocavergonya!\n—Pare —va intentar tallar-lo la Teresa, però no la va escoltar.\n—No li he fet cap mal, a la seua filla. Només és que mos estimem —va tenir el coratge de dir, el Blai.\n—Si tornes a dir una sola paraula, te mato! –va cridar el Rafel, fora de si—. Fot lo camp d’esta casa, mecagon dena! I no et vull tornar a veure davant meu mai més de la vida! Ho has entès, malparit? Mai més!\nCarme Meix, Collita de foc (Valls: Cossetània, 2007)\nAquest és l’últim dels cinc mots que recull el DIEC formats amb l’adjectiu poca seguit d’un nom\n5 comentaris a “pocavergonya”\nC.Rocher. — La Safor Divendres, 21 de juny del 2019 a les 10:28\nDescarat té un significat paregut.\nMaria Ruiz Divendres, 21 de juny del 2019 a les 11:03\nPer què poca-solta i poca-roba porten guionet i els altres no?\nalbert — palamós Divendres, 21 de juny del 2019 a les 15:05\nAnava a fer la mateixa pregunta…\nAl meu avi li deien en “pocason”, que veig que no és normatiu… Però en cas de ser-ho, portaria guionet o no??\nAnna — Cabrils Dilluns, 24 de juny del 2019 a les 13:06\nPerquè la segona paraula comença amb S o R. També passa quan comença amb X, com escura-xemeneies\nC.Rocher. — La Safor. Divendres, 21 de juny del 2019 a les 23:27\nJo també estic en la colla del guionet.\npocatraçaentre poc i massa


Grans Invents TBO\nGrans Invents de TBO\nEl profesor Franz de Copenhague i els grans invents de TBO són una de les seccions mítiques del TBO que ha transcendit més enllà dels seus lectors. La referència internacional més clara d'una secció equivalent són les historietes que publicà Rube Goldberg un altre dibuixant ninotaire amb formació enginyeril. Segons el mateix Sabatés, la secció d'invents del TBO neix del coneixement i visió que a la redacció van tenir d'una secció similar en una revista nord-europea. En les primeres èpoques, era el mateix Joaquim Buïgas (un dels tres editors del TBO junt amb Emili Viñas y Emília Estivill) qui feia quatre gargots sobre una idea a seguir i la passava a algún dels dibuixants de la revista per a que la desenvolupés. Cal dir que foren molts els dibuixants que la van tenir al seu càrrec. A més d'en Ramon Sabatés, foren en «Tínez» (Joan Martínez Buendía), en «Nit» (Joan Macias), en Louis Forton, en Josep Serra Massana, en Modest Méndez Álvarez, en Manuel Urda Marín, l'Alfred Opisso Cardona, en Maurice Cuvillier, en Marí Benejam Ferrer, en Francesc Tur Mahe i en Josep Maria Blanco Ibarz.\nLa secció va aparéixer a vegades sense nom i, a vegades, amb noms com “Los Inventos Prácticos de TBO”, “Las ideas prácticas de TBO”, “Las grandes ideas de TBO” o “El profesor Franz de Copenhague”. El mateix nom de Profesor Franz de Copenhague tingué un naixement tortuós. La presència d'una imatge de savi-inventor acompanyava a vegades la secció i a vegades no i també anava canviat la cara que feia el professor.\nQuan va morir en Joaquim Buïgas, l'Emili Viñas va consolidar la secció amb tres mesures importants: li va assegurar la periodicitat setmanal, va triar una imatge definitiva per al professor Franz i va encomanar a en Ramón Sabatés que s'encarregués totalment de la secció tant fent els dibuixos com triant o pensant els "invents" que s'hi havien d'encabir. A partir d'aleshores, la secció es publicà ininterrompudament durant quasi 50 anys, de manera que s'integrà en l'imaginari col·lectiu de vàries generacions. Un "invent del TBO" era una referència popular per esmentar estris i qüestions on l'aparatositat de la tecnologia provocava la rialla. Al recull d'invents que feu Ediciones del Cotal l'escriptor Terenci Moix destacà que el nom de "Profesor Franz de Copenhague" fou "una de les escasses vocacions europeïstes que es van permetre a l'Espanya franquista".\nEn Sabatés desenvolupà uns artilugis de tecnologia absolutament mecànica, a vegades amb components elèctrics però lluny de l'electrònica que gairebé ni s'albirava en el respirar social d'aquella època. Però ja hi incorporà la preocupació per resoldre alguns "problemes de la vida moderna", especialment els relatius al trànsit, als viatges i al desplaçament motoritzat. Un altre tret distintiu de la secció sota la mà d'en Sabatés és la inclusió de personatges estèticament més fins que la fan més atractiva i, a vegades, la inclusió d'escenografies tant del problema que s'intentava resoldre com de la "satisfactòria" solució.\nObra exposada: Tots els originals són executats a tinta xinesa i aquarel·la sobre paper.


El radar de Sarrià: Ens calen els “Paradores de Turismo”?\nPuerto Lumbreras és l’últim municipi de la província de Múrcia, Espanya, just abans d’entrar a Almeria per Huércal-Overa. És, per tant, un lloc de pas gairebé obligat per anar a Andalusia per carretera. A Puerto Lumbreras normalment no s’hi va però hi ha molta gent que hi passa, i alguns fins i tot s’hi aturen. Sóc un d’aquests últims. No conec el poble però al Parador de Turismo de Puerto Lumbreras hi he fet nit més d’una vegada. I més de dues. La carretera passa just per davant del parador o hi passava fa uns anys, ara potser hi han fet una variant, i això vol dir que, per evitar sorolls a la nit, s’havia de reservar una habitació que no donés a la façana principal sinó al darrere. Coses dels hotels de carretera. Però exceptuant esdeveniments turístics molt puntuals com, per exemple, els Moros y Cristianos de Lorca, una ciutat situada a tocar de Puerto Lumbreras, aquest parador, per altra banda gens luxós, no és un lloc que destaqui per tenir clientela turística, sinó que és el típic hotel a peu de carretera on t’atures al vespre per descansar i marxes l’endemà. L’edifici no té cap interès arquitectònic i les cambres són senzilles però fan el fet. La cuina és correcta.\nAra llegeixo que dels més de noranta paradores que hi ha a Espanya alguns es tancaran temporalment i un, precisament el de Puerto Lumbreras, es tancarà definitivament. Em sembla molt bé, l’estat no ha de fer d’hoteler. És possible que quan aquest parador es va construir tingués algun sentit, però posteriorment s’han obert altres hotels a la zona i ja no es justifica l’existència d’un hotel estatal. De paradores se n’haurien de tancar més o, encara millor, s’haurien de vendre tots, a preu de mercat, a iniciativa privada. Al meu entendre l’estat només ha de fer les coses que no fan els particulars: carreteres, hospitals, museus, escoles, universitats, etc. Avui en dia no té cap sentit que l’estat faci d’hoteler, ni menys encara que faci competència deslleial a iniciativa privada. Ho dic perquè l’empresa Paradores de Turismo perd diners des de fa anys. Uns diners que són nostres, és clar. Ens ho podem permetre?\n"Paradores" té lògica si converteix en habitable un palau, una mansió, un castell o un monestir exclaustrat. Perquè ja se sap que les cases que no s'habiten tendeixen a caure.\nHe estat a tres paradors. El primer, a Mèrida (convent), el segon a Oropesa "la otra" -la de Toledo- (castell/palau) i el tercer a Jaen (afegit al castell). A l'existència dels dos primers els hi veig lògica, com dic, són edificis reconvertits per habitar -se'n podria parlar de si hi ha hagut destrucció o alteració del patrimoni durant el procés d'habilitació a hotel- però el tercer, el de Jaen (i sospito que passa el mateix a Tortosa) és un fals castell construit al recinte del castell original però sense aprofitar els murs o les estances de l'antic -potser hagués estat pitjor així, dubto de les reconstruccions historicistes així sí enmascarant l'auténtic patrimoni.\nPer tant, crec que un "Parador" té sentit quan és un edifici patrimonial mínimament alterat. Els paradors "moderns" o "falsificats" no tenen sentit.\n7 de gener de 2013, a les 10:45\nSi en Fraga aixequés el cap i sentís la teva blafèmia...\n7 de gener de 2013, a les 12:08\nNo he estat mai a un però crec que poden ser una sortida per mantenir uns edificis històrics que igualment cal mantenir. Això si, s'hauria de buscar la manera que no tinguessin pèrdues.\n7 de gener de 2013, a les 14:42\nDe paradores en conec uns quants. La veritat, sempre m'hi he trobat bé i, segons quin sigui el marc arquitectònic del parador (Santiago de Compostela, per posar només un exemple), encara més. Però dit això, en època de retallades generalitzades, em sembla que les prioritats governamentals haurien de ser unes altres. Repeteixo: Paradores de Turismo SA perd diners, uns diners provinents dels nostres impostos. Ens ho podem permetre?\nPotser es tornaria a morir del disgust, tot i que quan "Paradores" va néixer en Fraga només tenia sis anys. Però sí, en la seva etapa com a ministre "de Información y Turismo" va donar un impuls especial a aquesta mena d'allotjaments, i potser llavors és el que tocava fer.\nLa manera és la que plantejo jo: vendre'ls tots a gent del negoci que hi entengui. I si algun no és econòmicament viable, tancar-lo.\n8 de gener de 2013, a les 8:52


Saber més respecte al cognom Taljaard és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Taljaard sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Taljaard.\nEl cognom Taljaard en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Taljaard, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Taljaard és major a la de la resta de països.\nEl mapa del cognom Taljaard\nL'oportunitat d'informar-se en un mapamundi sobre quins països posseeixen una major quantitat de Taljaard en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Taljaard, per a aconseguir així la informació precisa de tots els Taljaard que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Taljaard, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Taljaard. De la mateixa manera, podem veure en quins països s'han arrelat i desenvolupat, motiu pel qual si Taljaard és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Taljaard del món\nNova Zelanda (58)\nEmirats Àrabs Units (11)\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Taljaard en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Taljaard poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Taljaard és un cognom més freqüent, i en quins països Taljaard és un cognom insòlit o inexistent.\nNom de Famille Taljaard


Informe sobre el posicionament de l'acompanyament en la salut de la dona durant la gestació i la maternitat ficken porno lesben porno oma ficken ficken porno deutsche porno deutsche kostenlose porno porno frei porno porno video porno deutsche\nEls professionals sanitaris tenim l‘obligació de respectar aquest dret d’autonomia en la presa de decisions, però al mateix temps, som responsables de donar tota aquella informació fiable i contrastada perquè la dona pugui prendre les decisions oportunes de forma conscient i coherent amb les seves especificitats psicofísiques i socials.\nÉs important que presentin un pla de part i han de ser tractades per la llevadora amb respecte i dignitat, envoltades de la seva família/amistats. També han d’exigir estar assessorades per professionals experts, llevadores en l’àmbit de la sanitat pública i privada per tal de garantir una bona praxi professional.\nL’elaboració del pla de part, eina utilitzada des de fa temps en altres països i incorporada en el nostre des de fa uns anys, permet a la dona expressar les seves preferències sobre el seu part. Per la seva complementació es necessita tenir una informació prèvia, donada per professionals experts (llevadora) en el procés d’embaràs part i post part basada en l’evidència científica actualitzada. El pla de part afavoreix l’establiment d’un entorn basat en la confiança entre la llevadora i la dona explorant les seves necessitats, construeix unes expectatives reals sobre el seu part i afavoreix la comunicació entre els professionals que participen en la cura del part amb l’objectiu de tenir una vivència satisfactòria i única.\nEstà demostrat que el suport continu durant el part millora el desenvolupament d’aquest i que tota dona té dret a tenir-lo. Necessitem explorar estratègies per assegurar que totes les dones rebin un suport continu de forma equitativa i amb garanties per professionals competents per realitzar-lo, tant si és un part a domicili com hospitalari.\nDes que la dona s’assabenta que està embarassada, és important que trobi un entorn que afavoreixi que pugui compartir el que sent i el que viu (parella, amics, família...) i la llevadora és el professional que millor l’acompanyarà en aquests moments, tant en el vessant emocional com en el vessant d’assessorament i informació del seguiment del seu embaràs, part i postpart.\nLes llevadores tenim en compte les circumstàncies individuals de cada dona i adeqüem el nostre acompanyament tenint en compte aquesta individualitat. El fet de viure la maternitat en solitari o en parella és tingut en compte de manera especial. En aquelles dones que ho desitgin, la llevadora involucrarà altres persones (altres fills, família, amics) en la seva cura i acompanyament.\nLes llevadores sabem de la influència del gènere i la pròpia criança en la construcció del propi model de maternitat/paternitat, per tant treballem per tal que els pares s’impliquin en tot el procés d’embaràs, part i postpart i ajudem a enfortir els vincles entre la parella. El contacte pell amb pell amb el pare, les cures bàsiques del nounat, reflexionar sobre la primera criança i fer compatibles les necessitats pròpies amb les de la mare i el nadó són temes que les llevadores estan treballant mitjançant els grups de paternitat. Cal donar informació i educació als pares perquè s’impliquin en la criança dels fills per avançar en la coresponsabilitat i per canviar, en molts casos, el model de masculinitat.\nDes de l’ACL volem incidir, tal com hem comentat al principi, en el dret de les dones d’escollir el lloc on donar a llum. Segons les darreres investigacions, la llevadora és el professional més adequat per acompanyar les dones durant l’embaràs, part i postpart independentment del lloc on es produeixi el part i independentment del risc que tingui la dona. En els casos de dones amb embarassos sense risc o de risc baix o mitjà la llevadora pot acompanyar i assistir tot el procés de manera autònoma. En els casos d’embaràs de risc alt o molt alt, la llevadora treballa conjuntament amb els/les ginecòlegs/òlogues i/o amb altres professionals donant el suport emocional i acompanyament necessaris per tal que la dona visqui el seu embaràs, part i postpart de la forma més saludable possible.\nEn el cas que el part sigui al domicili, la llevadora acompanya les dones i les famílies i realitza l’assistència a domicili. Des de l’ACL estem treballant per una coordinació efectiva i una relació adequada amb el sistema hospitalari i el sistema d’emergències.\nEn el cas del part hospitalari, les plantilles de llevadores no són suficients per garantir la ràtio recomanada a la guia d’assistència al part normal, oferir l’acompanyament d’una llevadora per cada dona que pareix, malgrat això estem treballant per millorar l’entorn on es dóna a llum i perquè les dones se sentin acompanyades i cuidades. També treballem perquè les llevadores puguin exercir amb autonomia dins dels hospitals i per oferir unitats obstètriques de baix risc i cases de naixements.\nL’ACL, no està d’acord en donar espai ni veu a les persones que s’anomenen doules i que exerceixen funcions d’acompanyament, informació i assistència a l’embaràs, part i postpart per les quals no estan formades, acreditades ni capacitades. Cal que les dones exigeixin estar assessorades per professionals experts, llevadores, tant en l’àmbit de la sanitat pública com de la privada, per tal de garantir una bona assistència i una millor praxi professional.\nDes de l’ACL demanem al Departament de Salut de la Generalitat de Catalunya i al Ministerio de Sanidad, Servicios Sociales e Igualdad, que posi en marxa els mecanismes necessaris per evitar l’intrusisme de doules i de qualsevol altra persona o col·lectiu que porta a engany les dones i les famílies i poden provocar errors fatals. I instem les dones a què s’informin rigorosament a l’hora d’escollir qui es responsabilitza amb elles del seu embaràs, part i puerperi. D’aquesta manera prendran una decisió conscient i responsable sabent que al seu costat hi ha una llevadora amatent, formada, certificada i actualitzada en la millor evidència científica.\nSituació actual de les llevadores a Catalunya\nÉs fonamental la planificació del nombre de llevadores per garantir la cartera de serveis i l’atenció a les dones i les seves famílies. En analitzar el nombre de llevadores per 1.000 naixements a Catalunya és de 16,7, xifra inferior que els països de l'OCDE que va ser de 25,9. Actualment de les 1.200 llevadores que treballen, el 38,3% estan en l’àmbit hospitalari i un 61,6% en l’atenció primària. El 2009 el nombre de llevadores per 100.000 dones a Catalunya era de 31,6 llevadores i a la resta de països de l'OCDE va ser el doble 69,8.\nEls països del nostre entorn han optat per invertir en l’atenció en el puerperi i en la criança del nadó, triplicant en els darrers anys els ratis de llevadores per cada 1000 naixements.\nA Espanya, ha succeït el contrari, ha disminuït (FAME, Informe de la situación de las matronas en España, 2014) ha passat de 31,6 per 100.000 dones en el 2009 a 24,2 en el 2014. Per poder arribar al 2.020 amb el nombre de llevadores adequades a Espanya que seria 8.200, cada any hauríem de formar 941 llevadores per garantir el recanvi tenint en compte també les jubilacions dels professionals.\nJunta Associació Catalana de Llevadores


Nova maniobra de la UE per ajornar la multa pel dèficit a Espanya\nEls ministres de Finances havien de ratificar la sanció el 12 de juliol però amb el nou canvi de calendari la decisió pot arribar a la tardor\n2 min. Brussel·les 04/07/2016 20:33\nL’Europa post-Brexit no vol més sorpreses. Per aquesta raó, la Comissió Europea no decidirà avui si sanciona Espanya i Portugal per dèficit excessiu com estava previst, sinó que podria allargar la decisió fins a la tardor, segons confirmen fonts europees a l’ARA.\nAquesta és la segona vegada que l’executiu comunitari evita prémer el botó vermell de la multa. Segons fonts comunitàries, els comissaris debatran aquest dimarts què cal fer amb el procediment de dèficit excessiu del 2015 dels dos països de la Península, que en el cas espanyol es va disparar fins al 5,1%, enfront del 4,2% pactat. La decisió final es prendrà dijous.\nAmb aquesta estratègia, difícilment els ministres de Finances de la UE podran tractar la decisió el proper 12 de juliol, quan havien de ratificar la possible multa, ja que l’agenda sobre els temes a tractar en un principi ja estarà tancada. A més, la reunió és informal, per la qual cos no s’hi prenen decisions, així que la decisió definitiva es posposaria fins a la propera reunió dels titulars de Finances, que tindrà lloc l’11 d’octubre.\nUna jugada de Juncker\nTot plegat ha estat una maniobra més de l’executiu de Jean-Claude Juncker per donar de nou oxigen a Mariano Rajoy, a qui va ajudar postergant la decisió per no interferir en el resultat de les eleccions, i ara vol evitar fer-ho en plena formació de govern. Brussel·les ha reiterat que vol un executiu estable a Espanya i evita nous problemes en plena reconducció del projecte europeu.\nAl maig, Brussel·les va concedir un any més de marge a Espanya per arribar a l’objectiu del dèficit del 3%, la quarta pròrroga que rep l’Estat. Malgrat això, el fantasma d’una multa que podria arribar als 2.000 milions no s’esvaeix.\nAjornar la multa a Espanya pel dèficit és il·legal, segons el Consell de la UE


Una Mercè a l’islandesa | Cultura | EL PAÍS Catalunya\nUna Mercè a l’islandesa\nReykjavík és la ciutat convidada de la festa de Barcelona, on viuen 300 persones de l'illa\nBarcelona 23 SET 2017 - 19:16\tCEST\nHjordis Audunsdottir i la seva família. Miriam Lázaro\nEl gust de l'orxata és el primer record d'Halldor Mar a Barcelona. Aquest músic islandès va aterrar a la ciutat amb 21 anys per continuar els seus estudis de guitarra clàssica. El seu professor el va portar a l'orxateria La Valenciana del carrer Aribau perquè provés quelcom que "segur que no havia pres abans". Era 1993. Mar s'estrenarà 24 anys després com a presentador d'un programa de Tv3 i és un dels artistes islandesos que actua aquesta Mercè, festa que enguany té Reykjavík com a ciutat convidada.\nDels prop de 600 islandesos que resideixen a Espanya, uns 300 —de fins a tres generacions— viuen a Barcelona, una de les ciutats europees amb més residents del país, segons el Consolat Islandès.\nEn el cas d'Halldor Mar, l'amor va ser la raó per quedar-se a Barcelona. El músic parla català i castellà amb una fluïdesa gairebé nadiua, i durant anys va compaginar les classes amb actuacions a locals. El català el va aprendre dels seus professors i alumnes i li va permetre conèixer cançons icòniques de la música catalana. D'aquesta immersió cultural va néixer Winds, un disc de versions en anglès que pretenia "exportar a la resta del món" temes com País petit de Lluís Llach o Al vent de Raimon. L'àlbum va tenir gran acolliment a Catalunya i Mar no ha parat de concedir entrevistes i donar concerts. Aquest any s'estrenarà com a presentador de Katalonski, un programa de Tv3 amb el qual ha recorregut el món buscant a estrangers que han après a parlar català.\nEl professor de Mar va ser Arnaldur Arnarson, que va arribar a la ciutat el 1984, després de passar per Alacant per aprendre del mestre de guitarra José Tomás. Aleshores, l'Escola Luthier de música i dansa buscava professors i el guitarrista islandès va acceptar la proposta de la directora del centre, Alicia Alcalay, que s'acabaria convertint en la seva dona. Arnarson ha viscut la transformació de la ciutat en les últimes tres dècades i malgrat portar tants anys aquí, no pot evitar sentir-se "un estranger a Catalunya".\nEn el cas d'Hjordis Audunsdottir, va ser la seva empresa qui en 2016 li va oferir treball a Barcelona. No s'ho va pensar dues vegades: "Ens pugem a l'avió i ens acomiadem de tot la resta", assegura. Viu amb dos dels seus fills, Malen i Saevin, i el seu marit Lydur. La família està encantada a Barcelona. Els nens estudien en una escola pública del Poblenou i es van adaptar de seguida a l'idioma. Hjordis només lamenta la lentitud dels tràmits que va haver de fer, per a qüestions tan simples com perquè el seu fill jugués al futbol. Però s'ho pren amb humor.


Divendres 23 de setembre: matí de reunions amb veïns i tarda de reunió de la candidatura Penedès | Blog d'Agnès Ferré\nPer la tarda hem fet la primera reunió amb tota la candidatura a l’executiva Penedès. Hem quedat a la Bisbal, on he llogat una sala del Centre Municipal de Cultura per reunir-nos. Abans però, he passat per la rectoria a deixar material per la tómbola que organitza la parròquia per la Fira.\nDels 12 candidats només n’han faltat dos.\nPotser us xoca que no ens coneguéssim però cal entendre els inicis. Aquesta federació Penedès, a nivell de partit, neix del Congrés fundacional i del resultat de la votació de dissabte passat on el Baix Penedès va decidir formant-ne part. Les quatres comarques que la composem (Garraf, Anoia, Alt i Baix Penedès) pertanyíem a 3 federacions diferents a nivell de partit.\nCom a militant o si formes part de l’executiva local o comarcal, coneixes militants d’altres municipis de la teva comarca i la teva federació.\nPer això la majoria no ens coneixíem personalment, i la impressió que n’he tret ha estat molt i molt positiva: il·lusió, repte, projecte nou, treball i fer gran el partit, els municipis i el país. Crec que som un molt bon equip que tenim moltes ganes de treballar i aportar el que més sabem, disposats sempre a aprendre.\nAgnès FerréAl govern (2015/19), Alcaldessa, Campanya electoral, Treballem per la BisbalBisbal, eleccions, PDC, Penedès\nDilluns 26 de setembre: comissió de preus i presentació candidatures a les executives de PDC al Baix Penedès Dijous 22 de setembre: començo la tardor amb reunions i l’assemblea de PDC del Garraf


Les protestes d’aquests últims dies van començar per l’empresonament de Pablo Hasél —entre altres motius— per una cançó de rap i, irònicament, un jove manifestant va acabar ahir ingressat a l’Hospital de Sant Pau, també, per una cançó de rap. Aquest noi té 20 anys i es diu Nil Canyelles. I ahir va ser el ferit més greu dels aldarulls, després que quedés a terra, patint convulsions, en plena càrrega policial al carrer Bailén. Ell estudia a Girona i, de fet, els dos primers dies de protestes els va passar allà. Aquest dijous, però, va baixar a Barcelona perquè havia de gravar la seva cançó de rap amb contingut polític compromès. Finalment, però, ho ha hagut d’anul·lar. I té clara la causa de la seva lesió enmig de la manifestació: una càrrega policial.\n“Recordo córrer, ensopegar, intentar aixecar-me i, quan em vaig girar, trobar-me amb un mossos a punt de colpejar-me amb la porra”, rememora. El jove explica el seu cas al TOT Barcelona després d’haver-lo fet públic primer a Twitter. Pels pocs records que té, està convençut que el traumatisme cranioencefàlic i la taquicàrdia amb què va arribar a l’Hospital de Sant Pau els van causar els Mossos d’Esquadra. La policia catalana, per la seva banda, en un comunicat, assegura que el jove va ser víctima d’un llançament d’una pedra per part dels manifestants. El Nil, però, no s’ho creu. “Portava el meu casc precisament per evitar això”.\nDiverses persones van auxiliar Canyelles quan estava al terra convulsionant i totes elles, inclosos periodistes, han acusat els antiavalots d’ignorar el jove. “Això només em fan venir més ganes de tornar-me a manifestar”, replica. Avui, però, descansarà. Ha rebut l’alta però ha de fer repòs.\nEn el moment dels fets, diversos fotoperiodistes van acostar-se al lloc on era i va ajudar-lo mentre esperava que arribessin els serveis d’emergència. En un vídeo es pot veure el jove estirat al terra i al fons com els antiavalots es reagrupen després d’una càrrega. Van demanar que se’l protegís d’alguna manera. Per exemple, amb un escut. Però no van obtenir resposta.\n? ÚLTIMA HORA: Un noi comença a convulsionar i a treure sang pel nas. Els mossos s’han mantingut impasibles després de la brutal càrrega policial pic.twitter.com/FzFBLXtCUN\n— Joan Gálvez Pausas (@joangalvezfoto) February 18, 2021\nEl fotoperiodista @jordiborras auxilia el noi ferit de gravetat. Els mossos s'han mantingut impassibles davant del noi convulsionant. Hem demanat si us plau que ens posessin un escut davant per protegit el noi de les pedrades i res. Finalment ha arribat el SEM i se l'han emportat pic.twitter.com/JGdj2aW9Nk\n— Joan Gálvez Pausas (@joangalvezfoto) February 19, 2021\nEl jove, veí de Corbera de Llobregat, ja es va manifestar per la sentència de l’1 d’octubre i ara ha tornat a mobilitzar-se. “Surto al carrer per diversos motius, però especialment quan s’ataquen llibertats bàsiques, com empresonar un raper per una cançó crítica amb el cap de l’Estat”, diu. Tanmateix, assegura que ell mai no hi ha anat predisposat a fer destrosses: “Un d’aquests dies vaig sortir una mica preparat. Això vol dir que vaig agafar un parell d’esprais. La idea era manifestar-me i fer quatre pintades, però ja està”.


Barcelona, la ciutat de les 1.001 festes ! directe!cat\nLa capital catalana té una varietat de festes que poques ciutats poden oferir\nMoltes coses caracteritzen a Barcelona i una d'elles és la seva multiculuralitat. Ja no tan sols en persones sinó en ambients. I és que Barcelona ofereix un catàleg inacabable amb múltiples opcions per a sortir de festa durant aquest estiu. El fet de que sigui una ciutat petita, també permet a tots i totes que tinguin ganes de festa, poder anar a més d'un "ambient diferent" abans que surti el sol.\nNois de festa pel Raval\ncatalunya, cooperació catalana, desenvolupament, nacions unides, onu\nTot i que és difícil catalogar certes zones existeix certa especialització, a causa de la fauna nocturna que sovinteja els locals i els ambients d' aquests:\n1- Per exemple, en el Raval (a l' oest de La Rambla) podem trobar locals amb cert aire de principis de segle. Hi ha Bars especialitzats en servi absenta, beguda del modernisme català de finals del XIX. La serveixen amb aigua i sucre. Si creuem la Rambla, la Pl. Reial (com també a la Rambla) estan plenes de terrasses a l' aire lliure i de locals amb caràcter.\n2- El Barri Gòtic, El Born i la Ribera, combinen allò romàntic del casc antic amb interiors de disseny modern.\n3- A l' Eixample, al voltant de l' eix Balmes-Aribau però també a l' altra banda del Pg. de Gràcia, hi ha tota mena de locals, des dels més tranquils bars musicals, fins a les més modernes discoteques. A més, l'Eixample esquerra s'ha convertit en seu oficial de gais i lesbianes, amb un conjunt de bars i locals de qualitat des dels pubs de copes fins a les discoteques per a ballar.\n4- Una mica més amunt, la zona de Tuset i Santaló és una mica més "chic". Per als que ja saben què volen és una de les alternatives per la nit de Barcelona\n5- En canvi, el cas de Gràcia és diferent. Combina una oferta de terrasses i petits locals "underground". La barreja de Gràcia és fantàstica. Tranquil•litat pels carrers, bon ambient i festa, molta festa.\n6- Què hem de dir de Marina! Naus industrials aprofitades per crear bars amb copes a un molt mòdic preu. Plenes de gent i plenes de reiure. També es troben sales principals i discoteques amb nom.\n7. Finalment, hi ha les últimes zones de moda, el Port Olímpic i els seus voltants, amb les seves atapeïdes terrasses, el Maremàgnum al Port Vell i El Poble Nou. Per no dir, qui vulgui passar la nit a la platja ho podrà fer per la zona de la Vila Olímpica\n11 d'agost de 2007, 08.20 h\nPodríem dir com a exemple que Barcelona és com Manhattan, només que tot el que envolta Manhattan continua sent Nova York, i el que envolta Barcelona són 22 ciutats que amb BCN sumarien 4,3 milions el que la situaria en població, a la posició 50 del món. La ciutat soleta es quedaria per la posició 250. Ah! el Port Olímpic dóna grima, i si va estar de moda va ser fa molt.\n9 d'agost de 2007, 20.19 h\nbarcelona és petita comparada amb les megalopolis de 15 milions d'habitants.\nsi que és la capital de catalunya però hi ha bars de tot tipus d'estils i gent diversa i no especialment espanyol sinó de la resta del món. Et pots trobar desde europeus del nord, africans, de l'orient mig, sud-americans i orientals jo no crec que sigui un problema això és com anar a menjar sushi un dia i l'altre canalons.\n9 d'agost de 2007, 19.09 h\nJordi, tu no has viatjat gaire, no? Barcelona es pot considerar una ciutat relativament petita...\n9 d'agost de 2007, 14.05 h\nQuina merda d'article. Els de directe.cat s'estan lluïnt. Barcelona ciutat petita? Sí, una aldea, no et fot?!\nI ja estem farts de la multiculturalitat. Barcelona és una ciutat oberta i internacional, però de cultura i llengua catalana, la capital dels Països Catalans. Prou de multicultus!\n9 d'agost de 2007, 07.54 h\nEl Port Olímpic i el Maremàgnum "les últimes zones de moda"??? xDDDD\nQui ha perpetrat aquest "article"? Un turista acabat d'arribar a la ciutat? bwahahaha


Fira Estelània a Banyoles | ANC Pla de l'Estany\nÉs la fira del marxandatge de productes independentistes. La portem a la plaça Major de Banyoles al llarg del dia 30 de novembre.\nHi haurà productes i activitats relacionades amb l’independentisme. Si ets botiguer, fes un racó independentista al teu aparador, busca productes del teu ram per afegir al teu catàleg.\nEn motiu de la fira Estelània, l’ANC organitza diferents activitats:\n-Concurs de ratafia per trobar l’Elixir de la Independència. Un jurat format per experts de prestigi en el món dels destil•lats escolliran la millor ratafia del Pla de l’Estany. Els participants hauran de presentar 1 litre de ratafia en una ampolla de vidre transparent, etiquetada en català fins el 27 de novembre a Cal Moliner. Hi haurà un guanyador i dos finalistes. Màxim 35 participants, per ordre d’inscripció.\n-Exposició Art x La independència. En els aparadors del centre de Banyoles del 27 de novembre al 8 de gener. Porta la teva obra a Cal Moliner! Hi tenen cabuda totes les manifestacions artístiques relacionades amb el procés independentista actual, màxim 1 per autor. Porteu les obres a Cal Moliner fins el 25 de novembre. S’exposaran en aparadors dels comerços de Banyoles (1 per comerç), amb indicació del nom de l’autor. Acabada l’exposició, les obres es retornaran als autors.\n–Segon acte Encén el Desig, a la Plaça Major. Com a cloenda de la Fira Estelània, tornarem a reivindicar que volem ser un nou estat a través de l’encesa d’una estelada d’espelmes. Hi haurà dos tipus d’espelmes: unes de petites que es poden adquirir durant la fira a 1€ i formaran l’estelada, i les grosses, que formaran la paraula INDEPENDÈNCIA i que són les mateixes que les que vam fer servir per l’acte de l’Estanyol del Vilar (Encén el Desig). Si encara les teniu, les podeu portar i si no, les podeu adquirir a 1,5 € prèviament a Cal Moliner i a la parada de l’ANC o el dia de la fira. La compra d’espelmes grans donarà dret a entrar al sorteig d’un viatge de vacances en família.\nPodeu consultar la pàgina web de la fira a www.estelania.cat\nPosted by: comunicacio // Actes, Banyoles // Banyoles, Estelània, Fira // novembre 16, 2013\n← Presentació ‘Addendum; L’endemà de la independència’ Cicle de conferències ‘Raons per la independència’ →


Centre d'Activitats Ambientals Cal Ganxo - Equipaments\nMasia situada a la zona més elevada del turó de Cal Ganxo, amb vistes a tot el terme municipal, que es troba a la vessant Sud. Aquest indret té una situació privilegiada dins l'entorn del massís. La construcció de la masia data de finals del segle XVIII i es pot classificar dins la tipologia de masies ramaderes que es van crear a causa de les condicions específiques del massís del Garraf.\nEl CAA Cal Ganxo és una masia restaurada per l'Ajuntament de Castelldefels. Realitza activitats d'educació ambiental, estades amb activitats per a grups, esports d'aventura, itineraris, cursos monogràfics, etc.\nTé una capacitat per a 48 persones. Disposa de sala d'audiovisuals i activitats, laboratori, espai de recepció, menjador, cuina i lavabos adaptats. A la planta superior hi ha una sala d'estar, els dormitoris amb dues habitacions de vint places cadascuna, i una altra de vuit places, lavabos i dutxes.\nAnnex a l'edifici observatori astronòmic annex, amb una cúpula de 3,5 m de diàmetre i una sala d'audiovisuals, amb una capacitat per a quinze persones.\nCrédits de síntesi\nTel. 934 747 747\nHorari : Consulteu horaris trucant o enviant un correu electrònic\nMasia Cal Ganxo\nTel.\t935 146 151


Els taxis de Calafell afegeixen una retolació per evitar l’intrusisme | Ajuntament de Calafell\nEstàs a: Inici / Notícies i Galeries / Notícies / Els taxis de Calafell afegeixen una retolació per evitar l’intrusisme\nEls taxis de Calafell afegeixen una retolació per evitar l’intrusisme\nEls taxis de Calafell han incorporat una retolació amb la nova imatge del Patronat Municipal de Turisme. Aquesta mesura promourà el municipi en els desplaçaments que fan els taxistes, però sobretot els identificarà com a vehicles legals i autoritzats per prestar el servei de taxi i fer front a l’intrusisme. Tant el de taxis d’altres municipis, que no poden recollir passatge aquí, com el d’alguns particulars que actuen com a “pirates”.\nLa mesura està molt orientada als usuaris del servei, ja que els professionals locals del sector es coneixen perfectament entre ells i són coneguts per la Policia Local, per la qual cosa poden detectar els intrusos.\nEl regidor de Via Pública de l’Ajuntament, Juanjo García, explica que amb la nova retolació “els clients no tindran dubtes de si agafen un taxi legal, amb llicència a Calafell”. García recorda que “els professionals del taxi es queixen de fa temps de la competència irregular de taxis d’altres municipis que venen a Calafell, atrets pel moviment de gent de la temporada turística o de l’oferta de lleure nocturn”.\nUna problemàtica afegida és la dels “pirates”, que usen vehicles particulars il·legalment, sense llicència ni cap garantia de seguretat. També són competència deslleial pel fet de rebentar preus. No resulta fàcil actuar, perquè els “pirates” acostumen a argumentar que recullen amics i que no hi ha transacció econòmica. No obstant, hi ha denúncies cursades arran de vehicles que han estat detectats repetidament, i durant moltes hores seguides, en punts clau, com la zona de lleure nocturn.\n“La millor manera per acabar amb els ‘pirates’, no obstant, és la conscienciació dels usuaris”, apunta el regidor de Via Pública.


EXPOSICIÓ "SIGURD LEWERENTZ. 44 FOTOGRAFIES DEL VIATGE A ITÀLIA. - Escola d'Art d'Olot -->\n“Sigurd Lewerentz. 44 fotografies del viatge a Itàlia”\nCONFERÈNCIA INAUGURAL: a càrrec de l’arquitecte Josep M Torra Pla, comissari de l’exposició. Dimarts 17 de setembre de 2019 al matí (13 hores): A la sala d’actes de l’Escola d’Art i Superior de Disseny d’Olot.\nEXPOSICIÓ: El 16 de setembre, s’inaugura a l’Escola d’Art i Superior de Disseny d’Olot l’exposició “Sigurd Lewerentz. 44 fotografies del viatge a Itàlia”, que forma part del cicle L’Àlbum de l’arquitecte, i que anteriorment ha estat exposada a les seus de Girona i Figueres del Col·legi d’Arquitectes de Catalunya.\nGairebé al mateix moment que Lewerentz viatja a Itàlia, entre 1902 i 1908, Franz Xaver Kappus manté correspondència amb el poeta austríac Rainer Maria Rilke i si no fos perquè les “Cartes a un jove poeta” no es varen publicar fins al 1929, es podria afirmar que Lewerentz les havia llegit i s’esforçava a seguir al peu de la lletra els consells del poeta. Aquestes cartes parlen de silenci, de profunditat, de tristesa, d’alegria, de creació artística, de l’obra d’art i també de soledat. Tal com deia Rilke: “Cal aconseguir anar cap a un mateix i durant hores i hores no trobar-se amb ningú. Restar sol com quan s’era infant (…)”.\nLa soledat i el silenci també semblen ser els trets característics que millor defineixen a Lewerentz. La crítica l’ha anomenat nòrdic solitari, arquitecte silenciós, subterrani, aïllat… una persona de tracte difícil, sovint tancat en ell mateix, obstinat, obsessiu.\nprevious post: Els 10 avantatges d’estudiar el Grau Superior de Decoració a Olot\nnext post: ACTE INAUGURAL CURS 2019-20


Les entitats culturals, principals protagonistes de la gresca d'estiu - somParets\nLes entitats culturals, principals protagonistes de la gresca d'estiu\nEes colles de Diables i de Gegants, Bestiari i Grallers de Parets tornaran a organitzar una nova edició de La Pedra del Diable\nDivendres, 26 de juliol de 2019 | 11:53h\nDurant tot el mes de juliol, els veïns de Parets han anat escalfant motors per a la festa major d'estiu –com es pot veure a la imatge, durant el Cremem l’Eixample, organitzat per Diables Parets el passat dissabte–. I aquest divendres serà el torn per al tret de sortida al desitjat esdeveniment. Aquest inici oficial sempre va a càrrec dels pregoners, i enguany seran membres del Club Futbol Parets, amb motiu del 85è aniversari del club i coincidint amb l'ascens a Primera Catalana del seu primer equip. Serà a les 19 h des del balcó de l'Ajuntament.\nDivendres també estarà atapeït d'activitats tradicionals la cercavila de l'Associació Rodola (17.30 h al parc de la Linera) o el toc de campanes i la tronada d’inici de festa per anunciar l’inici de la festa amb la Teresina, l’Eulàlia, la Rosalia i la Maria, les quatre campanes de l’església de Sant Esteve (18 h a la plaça de la Vila). Tot seguit, una batucada i el toc d’inici precediran el pregó.\nDe tradicions també en va plena la programació, i no podia faltar una nova edició –la 24a– de la Festa de la Pedra del Diable, organitzada per diverses entitats culturals del municipi. Divendres a les 22 h a la plaça de la Vila serà la posada en escena de la llegenda local, amb gegants, bestiari, diables i foc com a protagonistes, i amb música original en viu i en directe.\nDissabte tocarà matinar per gaudir de l'albada del gall pels carrers del Barri Antic (7.30 h), i després de la cercavila de les autoritats i els representants dels carrers del Barri Antic, acompanyats pels grallers i tabalers de la colla Gegants, Grallers i Bestiari de Parets (8.45 h). Aquesta activitat acabarà a l'avinguda Lluís Companys, on tindrà lloc l'inici oficial de la Festa de la Pedra del Diable amb la rebuda dels veïns de Can Serra, Quatre Vents, Lluís Companys i Migdia a tota la Colla Gegantera, en Marcel, l’Elisenda i el Gall, autoritats i representants dels carrers del Barri Antic, i un esmorzar plegats (9 h).\nFins al migdia també hi haurà el ball de gegants (avinguda Lluís Companys, 10 h), la posterior cercavila dels gegants pel barri (10.30 h) i l'arribada al carrer Barcelona (14.30 h), on novament es mostraran els balls i les músiques dels geganters.\nDissabte al matí, a més, tindrà lloc l'assalt a les botigues i als comerços arreu del poble a càrrec dels Diables Parets, a partir de les 10 h.\nEls gegants tornaran a ser protagonistes diumenge, amb una passejada per l'Eixample (10.30 h) i el ball a la plaça de la Salut (14.30 h). D'altra banda, a la nit (22 h) arribarà el correfoc dels Diablets, que arrencarà del carrer de la Fàbrica.\nLa 24a Festa de la Pedra del Diable acabarà dilluns amb un nou correfoc (21.45 h), en aquest cas dels Diables, que també sortirà del carrer de la Fàbrica i que acabarà a la cruïlla de l’avinguda Catalunya amb l’avinguda Francesc Macià. En aquest punt es farà el bateig dels nous diables i correfocs i se celebraran els 11 anys de la Bèstia. A partir de les 23.15 h\nhi haurà un nou correfoc des de l'avinguda Francesc Macià. I tot clourà finalment amb el toc a plegar (0 h), a la plaça de la Vila. Després que els Diables hagin escampat la maldat pels carrers de Parets, en Llucifer, en Bitru i tot el seu seguici, acompanyats de fum, foc i ritme, acomiadaran la festa major de la manera més terrorífica possible.\nManyacs, Nyerros i Falcons de Piera\nDiumenge tindrà lloc la tradicional diada castellera organitzada per Manyacs de Parets a partir de les 11.30 h. La colla farà una cercavila, juntament amb les colles castelleres convidades: els Nyerros de la Plana i els Falcons de Piera. Tot plegat arrencarà del Sot d’en Barriques i passaran pels carrers de Mercè Rodoreda, Roselló, l’avinguda Catalunya, el carrer Barcelona i el carrer Major, i acabaran a la plaça de la Vila. Serà allà on tindrà lloc l'exhibició castellera de festa major.


El PSC/Tgn ofereix 'l'oro i el moro' als comuns | Diari La República Checa\nEl PSC/Tgn ofereix ‘l’oro i el moro’ als comuns\nCarla Aguilar durant la penjada de cartells\nMalgrat les pressions rebudes de tot arreu, sobretot de l’espectre veïnal dels barris on el PSC té major incidència, En Comú Podem nega haver arribat a cap acord amb els socialistes amb l’objectiu de facilitar la investidura de Josep Fèlix Ballesteros. Si bé és cert que els comuns – o millor dit, elements de la comissió negociadora d’ECP – ja han mantingut contactes formals amb el Partit Socialista i Esquerra Republicana de Catalunya.\nEl PSC està disposat a satisfer totes les exigències dels comuns amb l’objectiu que Ballesteros continuï com a alcalde\nAvui, cap a les 19 hores, està previst que la comissió negociadora es reuneixi per explicar als responsables del partit el contingut de les trobades, les sensacions i les percepcions. També s’espera que els representants dels comuns facin públiques les promeses i les concessions que el PSC està disposat a fer a canvi del vot a favor o l’abstenció dels regidors morats Carla Aguilar i Hermán Pinedo.\nTot i l’hermetisme, fonts coneixedores d’aquests contactes expliquen que el partit de Josep Fèlix Ballesteros ha ofert a En Comú Podem ‘l’oro i el moro’. Des de formar part del govern – amb la possibilitat de triar les regidories que creguin oportunes – com altres exigències programàtiques que el PSC, tot i arrugar el nas, estaria disposat a cedir a canvi de que Ballesteros pugui continuar governant els destins de Tarragona durant el proper quadrienni. La setmana que ve, els comuns tenen previst consultar la militància.\npreviousJornada dominical gratuïta al Museu Pau Casals\nnext14 alumnes tarragonins ajudaran a La Muntanyeta


Bonaventura Clotet assegura que s'han fet enormes progressos i que la vacuna de la SIDA no és la solució per si sola\nDoctor Bonaventura Clotet ©Marta Trius\nL’Aula d’Extensió Universitària de la Gent Gran CIC ens va obsequiar el 28 d’octubre amb una interessant xerrada sobre la SIDA a càrrec del prestigiós Doctor en Medicina Bonaventura Clotet, qui va deixar molt clar que s’han fet enormes progressos i que la vacuna de la SIDA no és la solució per si sola.\nLa SIDA és en l’actualitat una malaltia de la qual tothom n’ha sentit parlar però el que pocs saben és que els seus orígens es remunten a principis del segle XX. “En la segona dècada de 1900 hi havia al Congo Belga (actual República Democràtica del Congo) molts caçadors furtius que mataven i esbocinaven als ximpanzés, i són aquests ximpanzés els que, a través de la seva sang infectada pel virus, van contagiar la SIDA a les persones” va explicar el doctor Clotet per començar la seva xerrada. Si bé en un primer moment la malaltia no va sortir de les zones rurals, al cap d’un temps amb les migracions a les ciutats les persones que estaven infectades van començar a estendre’l.\nReferent mundial en la seva lluita contra el VIH, Bonaventura Clotet va començar a investigar sobre la SIDA l’any 1981 quan, durant la seva residència com a especialista en Medicina Interna a l’Hospital Universitari de la Vall d’Hebron de Barcelona, va coincidir amb el primer cas de la SIDA descrit a Espanya. Des de llavors no ha deixat d’estudiar la manera de millorar la vida de les persones que tenen aquesta malaltia, buscant la manera de prevenir-la i lluitant per que els malalts deixin d’estar estigmatitzats, “tot i així el gran repte de la SIDA ésa conseguir curar-la” va recalcar aquest metge i especialista en recerca sobre la malaltia.\nDurant la conferència Clotet va destacar la importància de la recerca perquè gràcies a ella s’han estudiat moltes altres malalties i s’han trobat remeis per a curar-les o minimitzar els seus efectes. “Gràcies als nostres estudis s’ha pogut avançar molt en temes com el càncer, el microbioma intestinal i fins i tot l’envelliment accelerat, també anomenat síndrome de fragilitat, i això és molt reconfortant”.\nAl món hi ha 37 milions de persones amb SIDA i cada any sorgeixen 900 nous casos a Catalunya i 10.000 a tota Espanya\nSi bé les dades continuen sent esgarrifoses ja que al món hi ha 37 milions de persones amb SIDA i cada any sorgeixen 900 nous casos a Catalunya i 10.000 a tota Espanya, els avanços fan possible que un malalt tingui una vida pràcticament normal: “L’esperança de vida d’una persona amb SIDA és igual a la d’una persona que no en té, l’única diferència és que el malalt ha de prendre’s una píndola diària i portar un estricte calendari de controls mèdics”, va comentar el doctor Clotet, que alhora va puntualitzar que la SIDA és un virus molt lent i per això la recerca va trigar tant a desenvolupar-se: “L’any 1983 es va descobrir el virus que el causa i a partir d’aquest moment va ajudar molt el fet que personatges famosos com a Rock Hudson en 1985 o Magic Johnson en 1991 reconeguessin públicamente tenir la malaltia, ja que això va obrir les portes al fet que les administracions se sensibilitzessin i es comprometessin amb la recerca”.\nDurant la conferència es van fer algunes preguntes sobre la vacuna de la SIDA, els símptomes o els fàrmacs denominats retrovirals, i Clotet va aprofitar també per a donar alguns consells de salut a l’auditori: “Menjar verdura verda i molta fibra, caminar cada dia almenys una hora i intentar no ensopegar”, i fent broma va dir “si feu això viureu 100 anys”, frase que va provocar una petita rialla entre els que l’estaven escoltant molt atentament.


Referèndum 1 d'octubre: Els Mossos visiten les escoles ocupades i avisen que avui, a les 6, han d'estar buides - Regió7 :: El Diari de la Catalunya Central\nReferèndum 1 d'octubre: Els Mossos visiten les escoles ocupades i avisen que avui, a les 6, han d'estar buides\nL'1-O converteix els col·legis en càmpings. Les AMPA dels centres educatius que són punts de votació han organitzat activitats fins demà per evitar que siguin precintades\nqueralt casals jordi morros josep sallent pau brunet manresa/avinyó/monistrol de montserrat 02.10.2017 | 08:13\nAmbient distès i festiu, però amb un punt de tensió al rerefons per les visites dels Mossos d'Esquadra. Aquesta és la sensació que predomina als centres escolars de Manresa que són punts de votació per l'1-O en els quals les associacions de mares i pares hi han organitzat activitats fins demà diumenge amb l'objectiu de mantenir-les obertes, impedir que es precintin i s'hi pugui votar. Pares i mares amb el suport del Comitè de Defensa del Referèndeum de Manresa, s'hi van quedar a dormir. També tenen previst fer-ho avui.\nPer mantenir les escoles obertes s'han organitzat tota mena d'activitats: una marató de cinema a l'institut Pius Font i Quer, tallers de tota mena, sopars de germanor, espectacles, competicions esportives i fins i tot treballs de manteniment al centre. És el cas de l'institut Lluís de Peguera.\nL'escola Bages va ser la primera que va anunciar que s'hi farien activitats des de primera hora de la tarda de divendres fins diumenge al matí. Això li ha donat notorietat, i mitjans d'abast estatal es van interessar ahir per enregistrar imatges del que han batejat com la Festa d'Inici de Curs. Però l'AMPA va restringir l'accés a famílies de l'escola. En un comunicat, l'AMPA va expressar el seu màxim respecte a totes les opcions i ideologies polítiques, i que «estimem l'escola. És per això que no volem que la precintin. La volem oberta per defensar uns valors ètics i democràtics que creiem en perill».\nAhir al vespre hi havia molt ambient. Familiar. Gent sota els porxos, nens i nenes jugant a la pista esportiva, i pares i mares preparant una graellada de carn. Avui també estarà oberta i s'ha programat activitats esportives, un dinar i cinema amb crispetes.\nPunt de tensió\nAl Serra i Húnter del barri de la Balconada de Manresa un grup de pares i mares del centre, als quals s'hi van afegir les AMPA de l'Ítaca i de l'institut de Cal Gravat també van mantenir obert el centre des d'ahir a la tarda. Al pati s'hi van plantar mitja dotzena de tendes de campanya per a la gent que tenia previst passar la nit.\n«Hi ha un ambient festiu i tenim ganes de gaudir-ne». Sí que és cert que hi ha un punt de tensió i no ens sentim còmodes del tot. Però hem de ser aquí», comentava Toni Erro, membre de l'Associació de Mares i Pares del col·legi Serra i Húnter. El que temen és que en algun moment pugui aparèixer la policia per desallotjar-los. «Estem confiats que no vindran. Si ho fessin els acolliríem», deia Pere Ramon Erro. Si bé l'acció penja d'un grup concret, el centre va ser un constant anar i venir de gent. Per a avui s'han programat manualitats, tallers, un dinar i un sopar de germanor i cinema a la fresca.\nEn aquest centre, dos agents dels Mossos hi van acudir cap a 3/4 d'1 de la matinada. Van advertir als presents que diumenge, a les 6 h, ja no hi pot quedar ningú. Segons els presents, va ser una trobada cordial.\nA l'escola la Sèquia també s'hi va quedar gent a dormir. S'han previst diverses activitats per a avui i també per a tot diumenge. Al Sant Ignasi hi haurà activitats al pati a partir de les 6 de la tarda.\nEls Mossos visiten l'escola Barnola d'Avinyó\nA Avinyó, a l'escola Barnola, els Mossos hi han passat per allà a 2/4 de 6 del matí. A dins hi havia una trentena de persones dormint. Els han demanat les activitats que es feien (festa d'inici de curs i actes de correllenga), han fet una acta i han marxat. També els han dit que demà a les 6 haurien de ser tots fora. Avui durant tot el dia hi ha activitats a l'escola.\nEn un altre municipi del Bages, a Monistrol de Montserrat, els agents del cos de la policia catalana han visitat l'escola pública Sant Pere que demà serà col·legi electoral. No hi ha hagut incidències.\nJornada de manteniment a l'institut Lluís de Peguera\nA l'institut Lluís de Peguera l'associació de mares i pares ha aprofitat l'ocasió per convocar unes jornades per fer tasques de manteniment al centre, que enguany commemora el seu 90è aniversari i els celebrarà amb diversos actes a partir de la setmana vinent. També tenien previst portar a terme activitats lúdiques, mentre que l'institut Pius Font i Quer ahir a la tarda va començar una marató de cinema que durarà fins diumenge.\nEn altres punts de votació de Manresa també hi haurà activitats, però són les pròpies que es desenvolupament normalment. És el cas de la FUB, que els dissabtes acostuma a estar oberta per dur-hi a terme diversos cursos. També el Conservatori de Música de Manresa. Avui s'hi celebra un taller de música per a nadons, classes i assajos. El Casal de les Escodines també obrirà com ho fa habitualment els dissabtes per acollir activitats del barri.\nA Manresa hi haurà, diumenge, 18 punts de votació. Inicialment n'havien de ser 20, però s'han eliminat el de l'oficina de Benestar Social de la plaça de la Democràcia, al barri de la Mion, i el de l'edifici de l'Ajuntament. El primer s'ha traslladat a la Fundació Universitària del Bages, i el segon, al Conservatori de Música.\nL'escola de Santa Eulàlia de Berga va preparar activitats des primera hora de la tarda d'ahir que s'allargaran fins diumenge a les 8 del matí amb un esmorzar.


Materials de protecció i mascaretes per profesionals amb molt alt risc\nby lclavijo@afb.cat | març 17, 2020 | COVID-19, Informació sanitària i organitzativa, Materials de protecció, Actualitat, Empresarials, FEFAC, AFB, AFET, AFELL, AGFE, Laboral, Sanitària | 0 comments\n| farmacèutic farmàcies estocs estoc producte sanitari coronavirus mascaretes covid-19\nEn les últimes hores són moltes les farmàcies que ens han traslladat el seu malestar davant el desabastiment de mascaretes. Des de l’empresarial, hem fet arribar la realitat de la situació al Departament de Salut, que ens ha respost que els materials dels quals disposem es prioritzen segons el grau de risc dels professionals i els pacients ingressats.\nEl Departament de Salut treballa perquè tots aquells professionals i/o persones que requereixin materials de protecció puguin disposar d’aquests d’acord amb els protocols establerts i seguint les indicacions de Salut Pública.\nRecordeu que l’ús de la mascareta per part dels farmacèutics no es recomana de manera rutinària, segons el Protocol per fer front al coronavirus des de la farmàcia, publicat pel Departament de Salut i el CCFC, i que properament s’actualitzarà.\nCom podeu comprovar en l’atenció proposada no seria necessari l’ús de mascareta.\nEn el cas que un professional farmacèutic comunitari atengui una persona que manifesti que té sospites de patir una infecció pel SARS-CoV-2, és a dir, tota aquella persona que presenti símptomes respiratoris (tos, esternuts, febre, dificultat respiratòria), es recomana:\nQue li traslladi un missatge de tranquil·litat.\nQue li indiqui que és necessari que retorni al domicili habitual i, allí, faci autoaïllament domiciliari.\nPodran trobar tota la informació al Canal Salut\nRecordar que en cas d’urgència i/o consulta sanitària la ciutadania pot trucar al 061 Salut Respon, però cal fer-ne un ús responsable.\nDesprés de la declaració de l’estat d’alarma, el Govern Espanyol ha centralitzat la compra, gestió i distribució dels materials.\nDes del Departament de Salut es recorden extremar les mesures de prevenció:\nCal recomanar quedar-se a casa i limitar l’activitat social.\nCal tapar-se la boca i el nas amb mocadors d’un sol ús o amb la cara interna del colze en tossir o esternudar i rentar-se les mans de seguida.\nS’ha de mantenir una distància prudencial entre les persones (entre 1 i 2 metres).\nDesprés de manipular objectes, sobretot a llocs públics, cal abstenir-se de tocar-se la boca, el nas i els ulls sense haver-se rentat abans les mans.\nCal respectar les obligacions d’aïllament social.\nS’han d’evitar les aglomeracions i els espais tancats amb un gran nombre de persones.\nCal fer un ús responsable del sistema de salut i només acudir als centres sanitaris quan sigui estrictament necessari.\nA través de la taula del CECAT (Centre de Coordinació Operativa de Catalunya), en la qual Antoni Torres, president de la FEFAC i de la sectorial de Salut i Social de PIMEC, està present en representació de les farmàcies i centres residencials i assistencials s’ha cursat la mateixa demanda amb idèntica resposta.\nDes de l’empresarial, recomanem consultar els protocols, ja que aquests poden canviar en funció de l’evolució de l’epidemiologia.


Un intern del CIE de Sapadors denuncia una agressió policial en València\nL'agressió s'hauria produït el 23 de desembre per part d'agents de la Policia Local\ndimecres, 1 de gener 2020 - 16:10h\nAgressió | Pixabay\nSteven, un jove de 20 anys que fa més de trenta dies que està intern en el CIE de Sapadors de València, ha denunciat davant el jutjat de guàrdia que en el trasllat de tornada des de l'hospital va rebre dos punyades en la cara i va patir ferides en el genoll.\nD'esta forma ho ha denunciat la Campanya CIE NO en un comunicat, en el que han mostrat el seu suport a la sol·licitud del jove presumptament agredit per a que s'identifique als agents presumptament implicats en la suposada agressió i se suspenga cautelarment la seua expulsió.\nEn la descripció dels fets de la denúncia, Steven relata que anava emmanillat en la part de davant del cotxe i, de repent, es va escoltar un soroll i en creure que havia sigut ell, «van frenar en sec» i es va pegar un colp en el front.\n«Es van baixar els dos policies locals amb pistola en mà. Van obrir la porta i van guardar la pistola i dins del cotxe em van pegar dos punyades en la cara i em van baixar a la força ferint-me el genoll esquerre», relata. Segons el seu testimoni, l'agressió es va produir en la vesprada del 23 de desembre per part d'agents de la Policia Local. Els agents, pel que pareix, es van encarregar de fer el trasllat d'anada i tornada a l'hospital.\nEn la seua arribada al CIE, Steven va redactar una instància dirigida al director del centre en la que sol·licitava «presentar una denúncia» als policies que el van portar a l'hospital, perquè en el camí li «van pegar».\nEn esta instància, Steven va adjuntar l'informe mèdic de l'hospital, anterior a l'agressió i una fotografia en la que es veu la ferida en el genoll i la inflor en la cara. Després de cinc dies en què no va obtindre cap classe de resposta, Steven va contactar amb la Campanya pel Tancament dels CIE i la fi de les deportacions i va expressar la seua voluntat d'elevar la denúncia al Jutge de control del CIE.\nDes de Campanya CIEs NO han denunciat que «són numerosos» els casos en els que s'ha decidit deportar a una víctima després d'efectuar una denúncia. Per això, els procediments acaben arxivats i els presumptes agressors queden impunes.\nHan mostrat la seua «preocupació» per les represàlies que poguera patir Steven que, en estar privat de llibertat, es troba en una situació de gran vulnerabilitat. «Mentres seguisquen oberts els CIE continuaran produint-se vulneracions dels drets humans, que en moltes ocasions inclouen agressions físiques a les persones que han sigut privades de llibertat pel simple fet de no disposar de permís de residència», han assegurat.\nUn menor, de 17 anys, ferit greu en ser apunyalat el dia de Nadal en València\nFerit greu en ser atropellat en València\n"Ferit en patir cremades en l'incendi de sa casa en Calp" "Una mare apunyala al seu fill de 2 anys després de patir els maltractes del seu home"


blocdenkbrota: Tabac Rouge\nArribo de Terrassa de veure una de les peces bandera del Festival TNT (Terrassa Noves Tendències): Tabac Rouge de James Thiérrée, i encara em sembla estar flotant. D'entrada diré que és una de les peces més potents que he vist últimament. Un bon amic me la va recomanar adjectivant-la d'imprescindible. Gràcies Ferran.\nPer començar un breu apunt del senyor Thiérrée, que sembla un home del Renaixement, d'aquest que ho feien bé tot. És autor, actor, ballarí, escenògraf, músic, acròbata... Ha treballat al teatre, al circ —el seu pare en va fundar un—, al cine... i només te 40 anys. La genètica hi deu tenir alguna cosa a veure, doncs el seu avi era Charles Chaplin, i el besavi Eugène O'Neil, vells coneguts del món de la faràndula.\nTabac Rouge és un espectacle que es correspon a la perfecció amb la definició del DIEC: "Allò especialment notable, digne d'atenció, que s'ofereix a la vista o a la contemplació intel·lectual", una simbiosi entre teatre, dansa, algun toc de circ i potser alguna altra cosa que encara he de descobrir. A França alguns fan servir una paraula que no està al diccionari: choréodrame, que se suposo que és una barreja de coreografia i drama i que li escau d'allò més a aquesta obra. Penso que el drama (la història): el rei, el majordom o canceller, els súbdits o la cosidora xinesa que refà documents estripats, són l'excusa per muntar una obra onírica amb una enorme coreografia que ens ha deixat bocabadats, i no solament la coreografia.\nL'escenografia és d'una força i una majestuositat abassegadores, amb una mena de mur format per un entramat de tubs per una banda i miralls per l'altra; màquines sobre rodes que es desplacen per l'immens escenari d'una manera que jo m'atreviria a denominar "furera". La il·luminació, de traca i mocador, és la gran aliada de la funció creant uns ambients màgics, però a la vegada pertorbadors, que afegits a la música creen el coixí necessari per transportar-te i també acollonir-te, amb uns espetecs gens innocents.\nAl treball corporal dels actors-ballarins, com diria un castís, hay que echarle de comer aparte. És d'una modernitat, d'un rigor i una precisió que et deixen meravellat. Sovint estan entre el ballet i la acrobàcia, però penso que mai el más difícil todavia és gratuït, allò del "mira que sóc capaç de fer".\nNo m'allargo més perquè em sembla que he deixat clar que m'ha agradat molt. Felicitacions als responsables de l TNT per portar aquest espectacle, dues úniques representacions a la península. El Teatre principal de Terrassa ple d'un públic que ha quedat tan enamorat d'aquest Tabac que no volia marxar, fent sortir, a cop d'aplaudiments, repetides vegades a saludar als components de la Compagnie du Hannett. No us puc dir que hi aneu perquè avui era l'últim dia. Merde (i ho poso nen cursiva perquè es vegi que ho escric en francès, cm el nom de l'obra).\nEtiquetes de comentaris: James Thiérrée, Tabad Rouge, Teatre Principal de Terrassa


L’aliment que es pot conservar durant tota la vida | Les Barraques Digitals\nL’aliment que es pot conservar durant tota la vida\nPosted on Abril 16, 2020 by maariacostag\nHi ha molts mites sobre la mel, alguns dels quals ens poden portar a pensar que estem davant d’un aliment miraculós. Un d’aquests mites diu que la mel és l’únic aliment que no es fa malbé, o que no es podreix, a mesura que passa el temps. Vols saber si això és cert?\nLa mel no es fa malbé, és altament perdurable, no caduca. Si ja et sorprenia que la mel que guardes a casa durés tant de temps sense fer-se malbé, espera a saber una dada curiosa: recentment, excavant tombes egípcies, els arqueòlegs han trobat pots de mel en perfecte estat. Això confirma el que ja s’anava sabent, que la mel és l’únic aliment etern que existeix. Llavors no tens per què preocupar-te, pots conservar la teva gerra de mel durant tota la vida.\nPerò, per què no es descompon la mel?\nPerquè un aliment es descompongui cal que hi hagi alguna cosa dins d’ella que provoqui que es pugui fer-se malbé. La clau que fa que la mel no es descompongui són les seves creadores: les abelles. Quan les abelles obtenen el nèctar, el seu primer pas és eliminar tota humitat batent les ales. La barreja es desintegra en àcid glucònic i peròxid d’hidrogen en combinació amb l’absència d’humitat i el nivell d’acidesa, s’assegura del tot que cap organisme pugui desenvolupar-se dins de la mel. Aquesta és la raó per la qual la mel ha estat utilitzada des de temps àntics per curar ferides i evitar qualsevol infecció.\nAbella en el seu niu\nPer descomptat, com la mel no es descompon a temperatura ambient i és deliciosa, ha estat utilitzada com a aliment humà. No oblidis mantenir-la sempre tapada i així tindràs mel per estona!\nLucia García i Maria Costa\n« Tour Jonas Brothers Temple Todai-ji, Nara »


Leo Messi, el crac d’equip que fascina a nivell individual\nL’argentí anota dos gols a Pamplona i ja és el pitxitxi de la Lliga i la Champions\n3 min. Barcelona 10/12/2016 22:19\n651x366 Leo Messi, el crac d’equip que fascina a nivell individual Leo Messi, el crac d’equip que fascina a nivell individual\nEl Barça va sortir ahir del Sadar amb els tres punts i la sensació, després de moltes setmanes, que és molt més que Leo Messi. El davanter va tornar a signar un partit immens gràcies, en part, al bon rendiment dels seus companys. Determinant, sí, però no tòxicament imprescindible. Sense aquesta pressió d’haver de decidir-ho tot, al mig del camp i davant la porteria, el 10 va mostrar-se participatiu buscant la pilota i amb l’habitual instint assassí. Jordi Alba va seguir sent un dels seus socis preferits. El lateral és un dels jugadors, tot i formar la línia defensiva, que combina més i més bé amb ell. Contra l’Osasuna va donar dues passades de gol, una d’elles després de rebre una pilota filtrada per Messi entre lateral i central que el deixava tot sol abans de trepitjar la línia de fons. Control, passada a Luis Suárez i la primera diana del matí. Els navarresos perdien el nord i llavors apareixia el crac blaugrana per fer un doblet després d’haver-se topat amb Nauzet en tres ocasions molt clares.\nEl més golejador\nMessi va rematar plàcidament una passada d’Alba a boca de canó. Era el gol de la tranquil·litat. L’Osasuna es rendia i l’argentí, fent sang, va tancar el marcador amb una jugada de geni. Va desfer-se de la pressió de dos migcampistes, va començar la carrera i, en el moment just, va saber mantenir la pilota i superar, amb tres fintes de xut, una improvisada barrera a l’àrea de quatre vermells i el porter. Exquisit. El de Rosario és un jugador que, tot i haver-ho inventat tot, és capaç de mostrar a cada partit un nou recurs, una acció diferent. L’exhibició a Pamplona va ser un dia més a l’oficina. Els seus registres golejadors estan a l’altura de la col·lecció de detalls tècnics. Amb els dos d’ahir, ja és el futbolista del món que ha signat més gols (58) i més assistències (34) aquest 2016. A més, lidera la taula de pitxitxi de la Champions i la Lliga Santander (empatat amb Cristiano Ronaldo i el seu company Luis Suárez).\nEls onze del campionat domèstic se sumen als 312 que ha marcat des que va debutar amb el Barça, un número que iguala la suma de les estadístiques de dos mites barcelonistes com són Ladislau Kubala (132) i César (191). El de Rosario, però, ho ha aconseguit en 360 partits, 113 menys que la parella d’aquell equip de les Cinc Copes dels anys 50. No hi ha sostre per a Messi, que a més és capaç de dir-li a l’àrbitre que no assenyali una suposada falta que ha rebut. Sumar, sumar i sumar.


Unides Podem fa una crida a eliminar el "secessionisme fiscal" de Madrid Unides Podem fa una crida a eliminar el "secessionisme fiscal" de Madrid\n"Que una comunitat tan important com Madrid visqui pràcticament en el 'dumping fiscal' és una mala notícia pels que creiem en la solidaritat mitjançant els impostos"\nUnides Podem ha assegurat que una via per solucionar la “crisi territorial” del país passa per eliminar el “secessionisme fiscal” de Madrid, el ‘dumping fiscal’ que emparen el PP i Cs en perjudici de la “majoria social” d’Espanya.\nAixí ho ha indicat el dirigent d’En Comú Podem i diputat al Congrés, Joan Mena, quan ha qualificat de “bona notícia” que l’acord pressupostari entre ERC i el govern de coalició elimini el “paradís fiscal” en el qual la presidenta madrilenya, Isabel Díaz Ayuso, pretén convertir la comunitat.\nEn una entrevista d’Europa Press, Mena ha instat a posar fi a la “república independent fiscal” que imposen Ayuso i el vicepresident i líder de Cs a Madrid, Ignacio Aguado, cosa que no només perjudica territoris com Catalunya o la Comunitat Valenciana sinó que també repercuteix en la “majoria social”.\n“Que una comunitat tan important com Madrid visqui pràcticament en el ‘dumping fiscal’ és una mala notícia pels que creiem en la solidaritat mitjançant els impostos”, ha explicat Mena, que ha recordat que al Parlament de Catalunya ja van impulsar algunes iniciatives contra aquestes pràctiques. Per tant, ara celebra que l’harmonització fiscal sigui un objectiu d’àmbit nacional en l’acord amb ERC.\nSobre la tramitació dels pressupostos generals de l’Estat (PGE), el també portaveu dels comuns ha subratllat que es poden aprovar per una majoria que “va més enllà de la progressista i plurinacional”, perquè agrupa un conjunt de forces que “miren al futur amb un projecte de país” des de “la majoria social”, amb independència de la “bandera o llengua” amb la qual s’identifiqui cadascú.\nTambé ha destacat la fita que EH Bildu, per primera vegada, avali uns pressupostos generals, la qual cosa suposa “normalitzar democràticament” la seva presència institucional, un fet que els que van defensar “el diàleg i una altra manera de fer les coses” han de “posar en valor”.\nEn aquest sentit, Mena ha assenyalat que quan va saber el ‘sí’ de Bildu als PGE va recordar la historiadora Rosa Lluch, filla d’Ernest Lluch, exministre que ETA va assassinar, que va apostar moltes vegades pel diàleg i que el PP i Cs van criticar. En conseqüència, ha opinat que la resta de forces polítiques han de valorar la posició de la formació abertzale.


Vimbodí celebra les festes quinquennals de la Mare de Déu dels Torrents | Catalunya Religió\nVimbodí celebra les festes quinquennals de la Mare de Déu dels Torrents\n(Arquebisbat de Tarragona) Vimbodí i Poblet celebren aquest any, del 7 al 9 de setembre, les Festes Quinquennals de la Mare de Déu dels Torrents que enguany adquireixen especial rellevància coincidint amb el 75è aniversari de la restauració de l’ermita i de la imatge de la Mare de Déu, malmeses durant la Guerra Civil. També cal sumar-hi el reconeixement atorgat per la seva singularitat i valor patrimonial el mes de març passat pel Departament de Cultura de la Generalitat fet que la va incloure en el Catàleg de Patrimoni festiu de Catalunya.\nAquesta consideració oficial reforça el caràcter especial d’aquesta celebració dedicada a la copatrona del municipi i organitzada per una comissió formada per la Parròquia de la Transfiguració del Senyor, els Amics dels Torrents, les Zeladores de la Mare de Déu dels Torrents, els ermitans i l’Ajuntament.\nLes festes quinquennals dels Torrents es remunten al 1944, i des d’aleshores s’han celebrat ininterrompudament. Aquesta cita es caracteritza per la solemnitat dels diversos actes programats, tots ells de caràcter litúrgic, i per la vistositat dels guarniments amb què els veïns i les veïnes de la vila omplen carrers i places com a homenatge a la copatrona. Així, s’hi poden veure catifes de flors de paper i naturals, elements vegetals, fanals i altres ornaments que converteixen Vimbodí en un esclat de llum, color i originalitat.\nMare de Déu dels Torrents, Tarragona, Tradicions


A més de la pujada ja anunciada, la quota també incorpora l’increment corresponent al mes de setembre, que va quedar ajornat per la pandèmia\nLa quota d’autònoms d’aquest mes ve amb recàrrec. A més de la pujada corresponent a aquest mes, la quota també incorpora l’increment corresponent al mes de setembre, que va quedar ajornada per la pandèmia. Per tant, a la pròxima, se li ha de sumar el recàrrec del novembre i el del setembre.\nCada recàrrec mensual pot ser d’entre 2,8 euros si es cotitza per la base mínima i de 12,2 euros per la màxima. Aquests recàrrecs són conseqüència de l’actualització de les quotes de la Seguretat Social que estava prevista per aquest 2020 i que la crisi sanitària havia deixat suspeses.\nPer cert, per si no fos suficient, per a l’any que ve està previst un altre increment de les quotes d’autònoms. Una actualització que des del col·lectiu ja demanen que no es faci efectiva donades les actuals circumstàncies econòmiques.\nNotícies relacionadespandèmiaquota d'autònomsrecàrrec\nLa pandèmia empitjora a Balears: 535 contagis més i quatre noves víctimes


SA MILANA - ALARÓ: PAU BESTARD GUANYA "LA SEVA" FITA\nPAU BESTARD GUANYA "LA SEVA" FITA\nJoan Nicolau torna a estar en un esplèndid moment de forma.\nPau Bestard aconseguí una gran victòria a casa seva. En Fèmines Bel Calero fou la guanyadora demostrant el seu bon moment. La MWP Magdalena Vicens demostrà que en el seu primer any en muntanya ja està donant uns bons resultats quedant en 3r lloc.\nMagdalena Vicens demostrà que ens donarà moltes alegries.\nDestacar la primer aparticipació a una cursa dels cadets de S'Estaló, Joan Adrover i Maria Moyà que el pròxim mes participaran en representació de la Selecció Balear a la cursa de 13Km de la Marató Alpino Madrileño juntament amb dues milanetes més, Salvador Binimelis i Esteve Barceló.\nJoan Adrover i Joan Adrover Junior\nFOTOS SA FITA (Cortesia Gemma García)\n1. Maria Moyà\n2. Joan Adrover\n3. Magdalena Vicens i 3a F30\n13. Joan Nicolau i 8è M30\n2. Fana Batuecas\n1. Pep Nicolau\n3. Rafel Gayà\nEsperam una prompte recuperació de Joan Mulet que ha falta d'1km va patir una caiguda que el va impedir seguir i aconseguir la victòria a la seva categoria.\nMaria Moyà a la seva primera cursa de muntanya


Les Jornades Esportives Nadalenques de l'Ametlla de Mar donen suport a la investigació científica de lesions medul·lars i cerebrals adquirides de l'actual edició de la Marató de TV3 - 19/11/2010 » La Cala RTV\nLes Jornades Esportives Nadalenques de l'Ametlla de Mar donen suport a la investigació científica de lesions medul·lars i cerebrals adquirides de l'actual edició de la Marató de TV3\n19 . Nov, 2010 a les 14:40\nLa campanya de recollida de productes dels comerços de L'Ametlla de Mar per al sorteig de "La Gran Cistella de Nadal" complementa les diferents iniciatives esportives que pretenen recaptar fons per a la Marató de TV3.\nDurant els dies compresos entre el 13 i el 19 de desembre, L'Àrea Municipal d'Esports de L'Ametlla de Mar organitza les Jornades Esportives Nadalenques, en el marc de les activitats que donen suport a la Marató de TV3, amb la finalitat de recaptar el màxim de donatius possible i ajudar així en la recerca i tractament de les lesions medul·lars i cerebrals adquirides.\nLes activitats programades s'iniciaran el dilluns 13 amb activitats tradicionals per als més petits de l'entitat, els alumnes de Psicomotricitat, encarregats de guarnir l'arbre i "fer cagar el tronc de Nadal". Així mateix, el mateix dilluns el Pavelló Poliesportiu acollirà també el torneig de Nadal a 2 raquetes, amb el que es donarà inici al cicle d'esports que seguirà dimarts amb el Nadal a 2 cistelles i dimecres amb el Nadal a 2 portes. Les inscripcions seran gratuïtes per als abonats a l'entitat tot i que s'agrairà que els participants facin una donació de 2 € per a la Marató de TV3 per a cada activitat on participin.\nDijous dia 16 entra en escena del Festival Esportiu Nadalenc en el que la secció de Gimnàstica Rítmica acomiadarà l'any i donarà pas al sorteig, o millor dit, sortejos, ja que per una banda hi haurà el de la cistella que formen diferents comerços locals i l'altre el que sorgeix de la col·laboració de l'Àrea d'Esports amb l'Associació d'Empresaris locals d'ASEMAR i que també per tercer any consecutiu s'afegeix a aquesta jornada benèfica.\nEl mateix diumenge de la Marató de TV3 , 19 de desembre, tindrà lloc la Caminada a l'Espai Natural de Santes Creus. Es sortirà del Poliesportiu a les 09:30 h i la inscripció a la caminada serà d'un mínim de 2€ que aniran integrament per la Marató de TV3.\nL'Àrea Municipal d'Esports facilitarà les urnes i les butlletes als comerços per a que els seus clients facin efectiu el seu donatiu si ho desitgen, de com a mínim 2 €, passant automàticament a participar del sorteig de "La Gran Cistella de Nadal".\n0 respostes a "Les Jornades Esportives Nadalenques de l'Ametll..."\nLa Caminada S...\nesports, jornades, marató, nadal, tv3


PROGRAMA DE LES JORNADES QUE VINQUIN LES DONES\nDescarrega't el programa clicant aquí Consulta aquí un resum de les activitats programades\nJa pots descarregar-te el programa de les jornades "Que visquin les dones!" amb més de 25 activitats amb les quals volem debatre i reflexionar sobre la salut amb perspectiva de gènere, però on també volem que les dones aprenguin a tenir cura de la seva salut en comunitat.\nPer tal de garantir la qualitat dels tallers i les activitats, cal que reserveu plaça a través de la plataforma de reserva d'entrades de l'Ajuntament de Martorell. Recordeu que cal reservar tantes entrades com persones assisteixen a l'acte (no poden entrar més d'una persona amb una sola entrada).\nI és molt important que, si reserveu entrada, i finalment no podeu assistir a l'activitat, anul·leu la reserva a través de l'enllaç per anul·lar reserves que us arribarà en el mateix correu electrònic de les entrades. Les places en les activitats són limitades i si no podeu venir, permetreu que algú altre que potser no havia aconseguit reserva, pugui assistir a l'acte.\nLes activitats tenen servei de canguratge, però cal que reserveu plaça. Per fer-ho, seguiu les instruccions que trobareu en el mateix enllaç en el qual reserveu la vostra entrada a l'activitat.\nPer a qualsevol dubte o qüestió, podeu contactar amb el departament d'Igualtat de Gènere al correu elcircol@martorell.cat o bé al tel. 93 775 00 50 ext. 6210


Aprèn català!: 2014\nUs convidem a la Gran Quina dels Centres\nPodeu consultar el catàleg en línia clicant l'enllaç següent:\nHorari de Tots Sants d'Encamp i d'Escaldes-Engordany\nVeus d'Andorra 3\nAquest matí hem assistit a la presentació en roda de premsa dels ministres de Cultura i d'Educació i Joventut dels nous exàmens oficials de català i del nou material VEUS D'ANDORRA 3.\nHeu de saber que els exàmens oficials de català d'Andorra s'han adequat al Marc europeu comú de referència per a les llengües i aquest curs s'han començat a impartir cursos del nivell A1, A2, B1, B2 i C1, el nivell C2 està previst que entri en funcionament el curs 2015-2016.\nAixí doncs, el juny 2015 ja trobarem exàmens per a tots els nivells citats anteriorment.\nTambé s'ha presentat el material didàctic Veus d’Andorra 3, adaptat a la realitat del país pels tècnics de Política Lingüística i per les professores dels Centres d’Autoaprenentatge de Català.\nEl podeu trobar a les llibreries per només 22€.\nEls Centres d'Autoaprenentatge de català us desitgen una bona diada de Meritxell.\nAra, aprendre, practicar i parlar en català et serà més fàcil amb els nous horaris dels Centres d'Autoaprenentatge de Català.\n- Centre d'Autoaprenentatge de Català d'Escaldes-Engordany:\nDE DILLUNS A DIJOUS: de 8.30 a 22 hores\n- Centre d'Autoaprenentatge de Català de la Massana:\nDILLUNS: de 9 a 14 i de 16 a 20 hores\nDIMARTS: de 9 a 14 i de 16 a 20 hores\nDIMECRES: de 9 a 14 i de 16 a 22 hores\nDIJOUS: de 9 a 14 i de 17 a 20 hores\n- Centre d'Autoaprenentatge de Català d'Encamp:\nDILLUNS: de 9 a 20 hores\nDIMARTS: de 9 a 16 hores\nDIMECRES: de 9 a 20 hores\nDIJOUS: de 9 a 16 hores\n- Centre d'Autoaprenentatge de Català del Pas de la Casa:\nDILLUNS: de 9.30 a 14.30 i de 16.30 a 21.30 hores\nDIMARTS: de 9.30 a 14.30 i de 16.30 a 21.30 hores\nDIMECRES: de 9.30 a 13.30 hores\n- Centre d'Autoaprenentatge de Català de Canillo:\nELS DIJOUS: de 15 a 21 hores\nEl 13è Campus universitari de la llengua catalana, Andorra la Vella-Girona, compta amb 29 estudiants i s'obre amb un concert gratuït d'en Pau Alabajos.\nA l'estiu, el català a Escaldes-Engordany!\nde Català d'Escaldes-Engordany\nAv. Fiter i Rossell, 71, 4t pis · Telèfon: 829 240\nDE DILLUNS A DIJOUS, DE 8 A 21 HORES\nUnes imatges del Correllengua 2014\nVisita cultural a Ordino\nEl dissabte 5 d'abril a partir de les 10.45 farem una visita cultural gratuïta a Ordino.\nPrimer visitarem la magnífica Casa-Museu d'Areny-Plandolit i després el Museu Postal.\n21è aniversari de la Constitució\nEls Centres d'Autoaprenentatge de Català d'Andorra us desitgen una bona Diada!


Alumnes de Golmés, Vila-sana i Mollerussa reclamen a Educació transport escolar - Teleponent\nInici Comarques Pla d'Urgell Alumnes de Golmés, Vila-sana i Mollerussa reclamen a Educació transport escolar\nAlumnes de Golmés, Vila-sana i Mollerussa reclamen a Educació transport escolar\nFamílies de diversos municipis del Pla d’Urgell reclamen a Educació transport escolar d’ESO i postobligatoris fins als instituts situats als afores de Mollerussa. La problemàtica afecta 75 alumnes de Golmés, Vila-sana i Mollerussa, la majoria dels quals estudien a l’Institut La Serra de la capital comarcal.\nAquest dilluns, representants de les famílies i el president del Consell Comarcal del Pla d’Urgell s’han concentrat davant els Serveis Territorials d’Educació a Lleida i s’han reunit amb el director territorial Claudi Vidal, qui, asseguren, s’ha compromès a proposar-los dimarts una solució. Les famílies lamenten que se’ls està “discriminant” per haver escollit centre i defensen que s’hauria de garantir transport escolar fins al 18 anys.\nLa plataforma per manca de transport escolar d’ESO i postobligatoris al Pla d’Urgell recull des del passat mes de març signatures de famílies afectades i ja en són 75. La problemàtica afecta principalment l’Institut La Serra de la capital comarcal i alumnes de pobles com Golmés, Vila-sana i Mollerussa, però també Torregrossa.\nLes famílies acusen als departaments d’Educació i Territori i Sostenibilitat de no aportar cap solució a les seves demandes i recorden que el transport escolar “és un dret dels menors”.\nAsseguren que des de l’any 1996, quan es va inaugurar l’institut La Serra, al parc que es troba als afores de Mollerussa, els alumnes que no el tenien com a adscrit no havien tingut mai cap problema per utilitzar el transport escolar, però des del curs passat, la situació ha canviat.\nAra es troben que no tenen cap opció d’accés a aquesta zona educativa que no disposa d’una línia regular de transport públic que hi accedeixi des del pobles de la comarca ni tampoc existeixen autobusos des de la ciutat.\nAfegeixen que s’han hagut d’espavilar per trobar solucions a l’accés als centres educatius, ja que en la mateixa zona hi ha l’INS Mollerussa, on s’hi fan cicles. S’ha fet servir el transport privat o places lliure de transport escolar dels pobles amb alumnes adscrits, havent de pagar però, dos tiquets d’anada i tornada.\nFins l’any passat, la utilització de les línies finançades per Educació i gestionades pel Consell Comarcal ha estat l’única solució “equitativa i sostenible”, segons la plataforma, per no saturar de vehicles privats el parc.\nPerò aquest estiu, gairebé per casualitat, diuen, les famílies s’han assabentat que el consell deixaria d’allargar les línies procedents de Vila-sana i Golmés, que paraven a un altre institut de la ciutat, el Mollerussa IV, i que arribaven a la Serra, al·legant que ja no hi hauria alumnes d’aquestes poblacions que tinguessin com a centre adscrit l’Institut La Serra i que, per tant, ja no tenien l’obligació legal de facilitar-los un transport.\nIgualment, afirmen que els alumnes postobligatoris de Torregrossa, tampoc sabien si tindrien places suficients per poder pujar al bus que porta l’alumnat d’ESO a la Serra. ACN\nArticle anteriorDiversos porcs morts i un conductor ferit en bolcar un camió a Alfés\nArticle següentInstal·len 57 càmeres de videovigilància a l’Eix Comercial de Lleida


Hotel Zimbru Iasi Romania - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 120 allotjaments a Iasi.\nHotel ZimbruBulevardul Chimiei Nr 2, Zona Industriala, Iasi, Romania, 700291 - Veure al mapaExcel·lent8,6Basada en 534 comentarisHotel ZimbruVeure més fotosVestíbulVeure més fotoscentre esportiuVeure més fotos8,6 Excel·lent valoració dels hostesVeure tots els comentaris"Modern and comfortable. Value for money."NathanUnited KingdomVeure més fotosMolt bona ubicació 8,3Veure el mapaVeure totes les 31 fotos8,3UbicacióParticularitats que li encantaranaire condicionat\nOpcions d'habitacióVeure les fotosHabitació Econòmica Doble (Economy Double Roo...24 m2plat de dutxa1 llit extragranFixa les dates per veure preusVeure les fotosEstudi (2 Adults) (Studio (2 Adults))33 m2plat de dutxa1 llit extragranFixa les dates per veure preusVeure les fotosEstudi amb llit de matrimoni o 2 llits indivi...33 m2plat de dutxa2 llits individualsFixa les dates per veure preusVeure les fotosHabitació Econòmica Doble (Economy Double Roo...Fixa les dates per veure preusVeure les fotosHabitació Econòmica Doble (Economy Double Roo...Fixa les dates per veure preusVeure les fotosHabitació Econòmica Doble (Economy Double Roo...Fixa les dates per veure preusVeure les fotosHabitació Econòmica Doble (Economy Double Roo...Fixa les dates per veure preusVeure les fotosHabitació Econòmica Doble (Economy Double Roo...Fixa les dates per veure preusVeure les fotosHabitació Econòmica Doble (Economy Double Roo...Fixa les dates per veure preus\nSobre l'allotjamentDescripcióDissenyat tant per oci com per negoci, Hotel Zimbru està situat idealment a Iasi; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel Zimbru ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen recepció 24 hores, magatzem d'equipatge, servei d'habitacions, transport hotel/aeroport, instal·lacions per a reunions i banquets . L'ambient de Hotel Zimbru es reflexa en cada habitació. aire condicionat, calefacció, servei de despertador, escriptori, despertador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Hotel Zimbru és la vostra destinació si buscau allotjament de qualitat a Iasi.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Ecologia i sostenibilitat Josep Sort - 23-01-2004.\nDos investigadors del campus de la UPC a Terrassa participaran en l'equip de treball multidisciplinari per realitzar aquest projecte de gestió ambiental pioner a Espanya\nLa UPC i la UAB faran el seguiment ambiental del Fòrum Barcelona 2004\nEl Fòrum Universal de les Cultures – Barcelona 2004, la Universitat Politècnica de Catalunya (UPC) i la Universitat Autònoma de Barcelona (UAB) han signat avui un conveni de col·laboració pel qual un total de divuit persones de les dues universitats, entre tècnics, professors i estudiants, faran el seguiment i l'avaluació dels impactes, indicadors i plans d'operacions ambientals del Fòrum.\nEn l'acte de signatura del conveni han participat el rector de la UPC Josep Ferrer Llop; el conseller delegat del Fòrum Barcelona 2004, Jaume Pagès Fita; i el rector de la UAB, Lluís Ferrer i Caubet.\nUn dels tres eixos del Fòrum és el desenvolupament sostenible i, en el marc d'aquest, l'organització ha dissenyat i ha implantat un sistema de gestió ambiental. L'objectiu d'aquest és avaluar i reduir els efectes ambientals de les activitats que es duran a terme durant la celebració del Fòrum. Algunes de les mesures més destacades seran la minimització de la generació dels residus mitjançant la utilització del lloguer d'un got reutilitzable, el foment del reciclatge dels residus en les fraccions reciclables, la racionalització del consum energètic i la utilització d'energies renovables, entre d'altres.\nEl conveni de col·laboració signat avui promourà la participació acadèmica i científica en les activitats d'informació i de gestió ambiental en el marc del Fòrum Barcelona 2004. Les tres entitats faran el seguiment i l'avaluació dels plans d'operació ambientals establerts pel Fòrum mitjançant un sistema de 35 indicadors ambientals, així com l'anàlisi dels balanços de materials i recursos utilitzats.\nS'implantarà, per tal de minimitzar la generació de residus, el sistema de got reutilitzable que va ser utilitzat per primer cop a Catalunya en la gestió ambiental de la Festa Major de la UAB.\nEl Fòrum Barcelona 2004 serà el primer esdeveniment de les seves característiques a l'Estat espanyol en el que s'implanta un sistema de gestió ambiental i que al mateix temps utilitza una metodologia específica per al seu seguiment i avaluació. Esdevé així un projecte pioner en aquesta línia de treball i els resultats obtinguts, tant pel que fa a la metodologia emprada com al funcionament del sistema de gestió ambiental, seran molt útils a l'hora de dissenyar i planificar l'organització d'altres esdeveniments de similars característiques arreu del món.\nL'acord fomentarà la feina ambiental interdisciplinària dels professors, tècnics i alumnes dels dos centres universitaris a través del treball de camp, la redacció d'informes de progrés mensuals i les conclusions definitives finals. Cada universitat rebrà un total de 60.400 euros com a contraprestació pels estudis realitzats. L'abast temporal del projecte inclou tota la fase pre-Fòrum (1 de març a 8 de maig), Fòrum (9 de maig a 26 de setembre) i també la fase post-Fòrum (27 de setembre a 15 d'octubre), per així poder avaluar també el comportament ambiental durant la fase de desmuntatge. Les dates exactes d'aquestes fases són encara provisionals.\nL'equip de treball de l'estudi és interdisciplinari i l'integren professors, estudiants i tècnics d'ambdues universitats. L'equip d'investigadors de la UAB està format per professors i estudiants de l'Institut de Ciència i Tecnologia Ambientals (ICTA) i per tècnics del Servei de Prevenció i de Medi Ambient de la mateixa universitat. Per part de la UPC hi participen professors del Departament d'Enginyeria Química del campus de Barcelona (Antonio Espuña i Moisés Graells) i del campus de Terrassa (Núria Garrido i Dolors Álvarez), així com estudiants i tècnics de l'oficina del Pla de Medi Ambient de la universitat. Els equips treballaran en estreta col·laboració amb el Departament de Medi Ambienti i Salut Pública del Fòrum, responsable del sistema de gestió ambiental.